laion/Wikipedia-Exotic huggingface dataset:
יואל בעל שם

רבי יואל בעל שם מזמושץ' המכונה רבי יואל בעל שם הראשון (נפטר לפני שנת ה'תס"ו) היה מקובל שפעל בזמושץ' בתקופת גזירות ת"ח-ת"ט והתפרסם כבעל מופת וכבעל שם. רב יואל נסע הרבה בכל רחבי פודוליה לרפא חולי נפש וחולי הגוף באמצעות לחשים וקמעות, ולגרש דיבוקים על ידי להטים והשבעות וצירופי שמות קדושים. סגולותיו ורפואותיו נדפסו בספרים "תולדות אדם" ו"מפעלות אלקים". על שני הספרים נמצאות הסכמותיו של נכדו, ר' יואל בעל שם השני. בספר "קב הישר" חלק ב', שנדפס לראשונה בשנת ה'תס"ו, מסופר על נס שערך בשנים ה'תמ"א וה'תמ"ב, אך כבר נכתב אחר שמו התואר "ז"ל". שמואל יוסף פין זיהה אותו עם רבי יואל היילפרין שהיה רב במספר ערים במזרח אירופה. דברים אלו נדחו על ידי יעקב דוב מנדלבוים. עוד בחייו הרבו לספר ממנו מופתים ונפלאות שונים. לדוגמה: בספר "תולדות אדם" מסופר כי "בשנת ת"ח בעת הזעם כשברחו רבים על הספינות והרקים רדפו אחריהם בדוגיות וספינות קטנות וכמעט שהשיגום", תלה רבי יואל קמע על הספינה, "והלכה במרוצה נפלאה מאד מאד ונתעלמה מעיני הרקים". בספר "קב הישר" מסופר באריכות שבשנות ה'תמ"א-ה'תמ"ב פעל רבי יואל אצל השדים לבוא ולהתדיין בפני בית הדין הצדק שבפוזנן וגם לקיים "פסק הדין" של בית הדין לצאת מבית מסוים שכביכול השתלטו עליו. בנו של רבי יואל היה רבי אורי, אביו של רבי יואל היילפרין (השני) (אנ') שהתפרסם אף הוא כבעל שם. בן בנו ר' צבי הירש היילפרין, בנו ר' זאב דוב שיף, מחבר "מנחת זיכרון", על מסכת עירובין. שמואל יוסף פין, הר"ר יואל בה"ר יצחק אייזיק היילפרין, כנסת ישראל, עמ' 432, באתר היברובוקס דוד הלחמי, רבי יואל היילפרין (רבי יואל בעל שם), חכמי ישראל, תל אביב תשי"ח, חלק א', עמ' ק"י, באתר אוצר החכמה (צפייה חופשית – מותנית ברישום) נקרא רבי יואל בעל שם הראשון כדי להבדילו מנכדו, רבי יואל בעל שם השני. קב הישר, פרק סט, באתר היברובוקס עזריאל גינציג, ‏"בעל-שם, יואל (הראשון) בר' יצחק אייזיק היילפרין", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ג, עמוד 139, באתר היברובוקס תולדות אדם, באתר היברובוקס. הספר מכיל:”פעולות וסגולות מעולות ויקרות/ לנשים עקרות/ ולהחיו' (=ולהחיות) זרע העשוקים בידי מכשפות ארורות/ או שמתים ב"מ (=בר מינן) בשנים קצרות/ מסיבת חולי כפיה ועינא בישא ושאר סיבות אשר עליהם עוברות/ וגם למקשה לילד וליולדת הרבה שמירות/ ועוד שאר רפואות כאשר עיניכם תחזנה בסימני הספר כולם על דגלם סדורות/ וגם פעולות לזכרון להיות דברי תורה על לוח לב חרות/ נלקטו מכתבי קודש של המקובלים הגדולים המפורסמים בכל העולם ה"ה מוהר"ר אלי' ב"ש (=אליהו בעל שם) וה"ה מוהר"ר יואל בעל שם...” מפעלות אלקים, באתר היברובוקס. הספר מכיל:”פעולות ע"פ שמות הקדושים והטהורים וסגולות מועילות ורפואות הטבעיות/ לא יערכם כתם אופיר ומרגליות/ מחצב מקודם הוא מכתבי... מוהר"ר יואל בעל שם...” קב הישר, פרקים ס"ט–ע'. פנקס זאמאשטש, עמ' 230–231. תולדות אדם, סי' קנח, באתר היברובוקס קב הישר, פרק סט, באתר היברובוקס מפעלות אלקים, באתר היברובוקס מפעלות אלקים, באתר היברובוקס
תומאס סטרקושה

תומאס פוטאק סטרקושה (באלבנית: Thomas Fotaq Strakosha; נולד ב-19 במרץ 1995 באתונה שביוון) הוא כדורגלן אלבני המשחק בעמדת השוער בקבוצת א.א.ק. אתונה ובנבחרת אלבניה. סטרקושה נולד באתונה בזמן שאביו, פוטו סטרקושה, שיחק בליגה היוונית. הוא גדל במחלקות הנוער של פאניוניוס ושל לאציו. בעונת 2012/2013 החל לשמש כשוער המחליף של לאציו בסרייה א'. ב-9 ביולי 2015 הושאל סטרקושה למשך עונה אחת לסלרניטנה מהסרייה ב'. הוא ערך 11 הופעות ליגה במהלך תקופת ההשאלה. עם חזרתו ללאציו מההשאלה, החל סטרקושה לשמש כשוער הראשון של לאציו. ב-14 ביולי 2022 חתם בברנטפורד מהפרמייר ליג. ב-8 ביולי 2024 חתם בא.א.ק. אתונה לחמש שנים. ב-24 במרץ 2017 ערך סטרקושה את הופעת הבכורה שלו בנבחרת אלבניה, בהפסד 0–2 לנבחרת איטליה במסגרת מוקדמות מונדיאל 2018. נכלל בסגל נבחרת אלבניה ליורו 2024. מדיה וקבצים בנושא תומאס סטרקושה בוויקישיתוף תומאס סטרקושה, באתר Transfermarkt תומאס סטרקושה, באתר Soccerway תומאס סטרקושה, באתר BDFutbol תומאס סטרקושה, באתר WorldFootball.net תומאס סטרקושה, באתר National Football Teams תומאס סטרקושה, באתר FootballDatabase.eu תומאס סטרקושה, באתר ESPN Thomas Strakosha zyrtarisht te Salernitan באתר SuperSport Albania, ‏ 9 ביולי 2015 (באלבנית) Ryan Dabbs last updated, Albania Euro 2024 squad: Sylvinho's full team, fourfourtwo.com, ‏2023-09-21 (באנגלית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מסדרון הומניטרי

מסדרון הומניטרי הוא סוג של אזור מפורז זמני, שנועד לאפשר מעבר בטוח של סיוע הומניטרי ופליטים במקום בו ישנו משבר הומניטרי. מסדרון כזה יכול להתחבר גם לאזור האסור לטיסה או לאזור האסור לנסיעה. בעידן שלאחר המלחמה הקרה, סוגים שונים של מסדרונות הומניטריים הוצעו לעיתים על ידי שני הצדדים הנמצאים בקונפליקט מזוין, או על ידי הקהילה הבינלאומית במקרה של התערבות הומניטרית. מסדרונות הומניטריים היו בשימוש לעיתים תכופות במהלך מלחמת האזרחים בסוריה. "אזורים בטוחים של האו"ם" (UN Safe Areas) היו מסדרונות הומניטריים שהוקמו בשנת 1993 בשטחה של בוסניה והרצגובינה במהלך מלחמת בוסניה על ידי מספר החלטות של מועצת הביטחון של האו"ם. Glossary of Terms: Pauses During Conflict (PDF), United Nations Office for the Coordination of Humanitarian Affairs, ביוני 2011 {{citation}}: (עזרה) Djukić, Dražan; Pons, Niccolò (2018). The Companion to International Humanitarian Law. Brill Publishers. p. 391. ISBN 978-90-04-34201-9. How do humanitarian corridors work? (PDF), FCEI, Community of Sant'Egidio, Unione delle Chiese metodiste e valdesi, MediterraneanHope, בדצמבר 2016 {{citation}}: (עזרה) Price, Roz (17 בספטמבר 2020), Humanitarian pauses and corridors in contexts of conflict (PDF), Institute of Development Studies {{citation}}: (עזרה) Rolando, Francesco; Naso, Paolo (2018). "Humanitarian Corridors to Italy: An Interview with Professor Paolo Naso". Harvard International Review. 39 (2): 64–67. ISSN 0739-1854. JSTOR 26617345. "Security Council hears conflicting Russian, Georgian views of worsening crisis". United Nations Security Council. אורכב מ-המקור ב-12 בספטמבר 2013. נבדק ב-14 במרץ 2012. {{cite web}}: (עזרה) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
יוסף חוריש

יוסף חוריש (בערבית: يوسف حوريش, 1889 – 1975) היה זמר עיראקי, מדקלמי מקאם, מוזיקאי ונגן ג'וזה, ממוצא אוסטרי-יהודי. חוריש היה אחד הזמרים הגדולים והבקיאים ביותר במקורות ובהרכבו של המקאם. התפרסם בזכות מקאם אחד, מקאם אלח'נבאת, לאחר שהקליט אותו על תקליט, שהיה פופולרי מאוד בקרב חובבי המקאם העיראקים. חוריש נולד במחוז קאדי אלחאג'את בגדאד בשנת 1889. אבותיו היהודים הגיעו מאוסטריה לפני שנים רבות והתיישבו בבצרה. שמו המלא הוא יוסף חריש בן ששון בן שוע בן עזרא בן אליעזר בן צאלח ח'ליף. הוא אהב את המקאמים העיראקיים מילדותו והיה תלמידם של אחמד אלזידאן (ער') ורובין בן רג'ואן. רק בימיו האחרונים הפך את השירה למקצוע. הוא הקליט מספר תקליטים באמצע שנות העשרים ובתקופה שלאחר מכן, והתפרסם בזכות שני המקאמים שלו אל-נווא ואלח'נבאת, ושר לאום כולתום כשהיא הגיעה לבגדאד במסיבה פרטית שאורגנה לכבודה על ידי יוסף זערור ב-1933. השמועות אומרות שהיה בן למשפחה דתית שהתנגדה לעיסוקו כזמר וניסתה לחבל בזה בדרכים שונות. קולו היה נעים והוא הכיר היטב את כללי הביצוע, והוא נהג לקרוא את המקאם ברדיו במשך תקופה ארוכה בנוסף להיותו נגן ג'וזה ברדיו העיראקי, עד שגורש מעיראק לאחר האלימות נגד היהודים בעקבות הקמת מדינת ישראל ב-1948. אזרחותו העיראקית נשללה, והוא עלה לישראל בשנת 1951. הוא המשיך לקרוא שם מקאמים עד מותו ב-1975. שוש פרידמן, כלי נגינה במוזיקה הערבית, באתר דרך גוף كتاب بغداد القديمة 1869-1917م، تأليف عبد الكريم العلاف، (طبع 1960م) بغد لمغنون البغداديون والمقام العراقي، تأليف الشيخ جلال الحنفي، بغداد، 1964 كتاب موسوعة المقام العراقي – تأليف الدكتور عبد الله المشهداني، بغداد 2012 كتاب المقام وبحور الأنغام: دراسة تحليلية لغناء المقامات العراقية مع نصوصها الشعرية، تأليف حامد السعدي، بغداد 2006 [1]صور مطربو ومطربات الغناء العراقي - منتدى سماعي للطرب العربي الأصيل, web.archive.org, ‏2017-07-02 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוסף חוריש".
יוראי ואלצ'וחה

יוראי ואלצ'וחה (בסלובקית: Juraj Valčuha; נולד ב-1976, בברטיסלאבה) הוא מנצח סלובקי שפועל בעיקר באיטליה ובצרפת. הוא המנהל המוזיקלי של התזמורת הסימפונית של יוסטון החל מעונת 2022/23. ואלצ'וחה, שנולד בברטיסלאבה, למד קומפוזיציה, ניצוח ונגינה בצימבלום בקונסרבטוריון של ברטיסלאבה. מאוחר יותר למד ניצוח אצל איליה מוסין בסנקט פטרבורג, ברוסיה, ואצל יאנוס פירסט בקונסרבטואר של פריז. מ-2003 עד 2005, הוא היה עוזר מנצח בתזמורת הלאומית של מונפלייה ובאופרה הלאומית של מונפלייה. יוראי ואלצ'וחה ניצח לראשונה על התזמורת הסימפונית הלאומית של RAI בשנת 2005. הוא הפך למנצח הראשי של התזמורת בעונת 2009–2010. הוא סיים את כהונתו ב-RAI בשנת 2016. ביולי 2016, הודיע תיאטרון די סן קרלו על מינויו של ואלצ'וחה למנהל המוזיקלי שלו. הוא אמור להתפטר מתפקיד סן קרלו ב-31 בדצמבר 2022. ואלצ'וחה הוא מנצח אורח ראשי של תזמורת הקונצרטהאוס של ברלין החל מעונת 2017–2018, לאחר הופעתו הראשונית בניצוח אורח עם התזמורת בעונת 2014–2015, ולאחר מכן חזרתו לניצוח אורח שנתיים לאחר מכן. בארצות הברית, ניצח לראשונה על התזמורת הסימפונית של יוסטון בשנת 2011. הוא חזר כמנצח אורח עם הסימפונית של יוסטון לשתי התקשרויות עוקבות, באפריל 2018 ובמרץ 2021. ביולי 2021, הודיעה הסימפונית של יוסטון על מינוי של ואלצ'וחה כמנהל המוזיקלי הבא שלה, בתוקף עם עונת 2022–2023. כיום יוראי ואלצ'וחה מתגורר בצרפת. אתר האינטרנט הרשמי של יוראי ואלצ'וחה יוראי ואלצ'וחה, באתר AllMusic (באנגלית) יוראי ואלצ'וחה, באתר MusicBrainz (באנגלית) יוראי ואלצ'וחה, באתר Discogs (באנגלית)
Survivalism

"Survivalism" הוא סינגל של להקת הרוק האמריקאית, ניין אינץ' ניילז. השיר יצא כסינגל המוביל של אלבום האולפן החמישי של הלהקה, Year Zero. השיר יצא, על ידי חברת התקליטים אינטרסקופ רקורדס, ב-13 במרץ 2007. נכון ליולי 2022, השיר הושמע למעלה מ-5 מיליון פעמים בספוטיפיי, ו-3 מיליון פעמים ביוטיוב. ביולי 2012, מוזיקאי הבית הקנדי Deadmau5 הפיק גרסת רמיקס לשיר, שנכלל מאוחר יותר באלבומו מ-2014, while(1<2). נכון ליולי 2022, גרסת הרמיקס הושמעתה לפמעלה מ-2 מיליון פעמים בספוטיפיי. מידע על הסינגל "Survivalism" באתר מיוזיק בריינז מידע על היצירה "Survivalism" באתר Discogs סרטון השיר "Survivalism" באתר יוטיוב "nine inch nails: current". nin.com. 4 במרץ 2007. אורכב מ-המקור ב-20 באפריל 2005. נבדק ב-8 במרץ 2007. {{cite web}}: (עזרה) Survivalism, 2007-04-17, ארכיון מ-2022-06-14, נבדק ב-2022-06-14 Nine Inch Nails - Survivalism, ארכיון מ-2022-06-14, נבדק ב-2022-06-14 Survivalism, 2014-01-01, ארכיון מ-2022-10-15, נבדק ב-2022-06-14
ארנולד ויליאמס

ארנולד ויליאמס (באנגלית: Arnold Williams;‏ 21 במאי 1898 – 25 במאי 1970) היה איש עסקים ופוליטיקאי אמריקאי מאיידהו, איש המפלגה הדמוקרטית, שכיהן כסגן מושל איידהו ה-26 בשנת 1945, לאחר מכן ועד 1947 כמושל איידהו ה-21, וכמזכיר המדינה של איידהו בשנים 1959–1966. ארנולד ויליאמס נולד בפילמור, יוטה. הוא התחנך בבתי ספר ציבוריים ולמד בקולג' הנגר לעסקים בסולט לייק סיטי. במלחמת העולם הראשונה שירת ויליאמס בצבא ארצות הברית. לאחר שחרורו, הוא הקים עסק מצליח לניקוי יבש ברקסבורג, איידהו. לאחר שירות בממשל ברמה המדינתית והארצית, הוא נבחר ב-1936 לבית הנבחרים של איידהו. ב-1944 נבחר ויליאמס כסגן מושל איידהו, ובנובמבר 1945 היה למושל איידהו. הוא כיהן בתפקיד בשארית תקופת כהונתו של המושל צ'ארלס גוסט, שהתפטר לאחר עשרה חודשים בתפקיד ומיד מונה על ידי ויליאמס לאייש מושב בסנאט של ארצות הברית שהתפנה בעקבות מותו של הרפובליקני ג'ון תומאס. ויליאמס היה מושל איידהו הראשון שהחזיק באמונה המורמונית והיה מועמד המפלגה הדמוקרטית בבחירות למשרת המושל של 1946, אך נוצח בבחירות הכלליות על ידי הרפובליקני צ'ארלס ארמינגטון רובינס. ב-1948 היה ויליאמס נציג בוועידה הארצית של המפלגה הדמוקרטית. ב-1958 הוא נבחר כמזכיר המדינה של איידהו, תפקידו בו הוא כיהן עד 1966. ויליאמס היה נשוי ללואלה אסקינסון, ולשניים נולדו שני ילדים. ארנולד ויליאמס נפטר ב-25 במאי 1970 באיידהו פולס, בגיל 72. הוא נטמן בבית הקברות פארק הזיכרון פילדינג שבעיר. ארנולד ויליאמס באתר אגודת המושלים הלאומית (באנגלית) ארנולד ויליאמס באתר The Political Graveyard (באנגלית) ארנולד ויליאמס, באתר "Find a Grave" (באנגלית) Reynolds, Irvine W. (June 9, 1946). "Idaho voters have wide choice among candidates in primaries". Lewiston Morning Tribune. Associated Press. p. 3, section 2. "Gossett resigns to accept U.S. Senate seat; Arnold Williams is Idaho governor". Lewiston Morning Tribune. Associated Press. November 18, 1945. p. 1. "Unofficial results on primary election". Lewiston Morning Tribune. Idaho. Associated Press. June 13, 1946. "GOP nears House control in landslide". Lewiston Morning Tribune. Idaho. Associated Press. November 6, 1946. p. 1.
טקס פרסי אוסקר ה-3

טקס פרסי אוסקר ה-3 (באנגלית: 3rd Academy Awards) להענקת פרסי האוסקר של האקדמיה האמריקאית לקולנוע (AMPAS) למיטב סרטי הקולנוע והטלוויזיה שיצאו בין 1 באוגוסט 1929 ל-31 ביולי 1930. במערב אין כל חדש היה הסרט הראשון שזכה בשני פרסי אוסקר (הסרט הטוב ביותר והבימוי הטוב ביותר), הישג שיהפוך לנפוץ בשנים הבאות. לואיס מיילסטון היה הראשון שזכה בשני פרסי אוסקר, לאחר שזכה בפרס הבימוי הטוב ביותר – סרט קומדיה בטקס האוסקר הראשון. מצעד האהבה השיג 6 מועמדויות, המספר הגדול ביותר מכל סרט עד לנקודה הזו. עם זאת, הוא לא זכה באף קטגוריה. פרס הקלטת הקול הטובה ביותר הוענק לראשונה בטקס זה, מה שהפך אותה לקטגוריה החדשה והראשונה מאז תחילת טקס פרסי האוסקר. הפרס הוענק לדאגלס שירר, אחיה של זוכת פרס השחקנית הטובה ביותר נורמה שירר, מה שהפך אותם לזוכים האחים הראשונים בתולדות האוסקר. טקס זה היה גם הטקס הראשון שצולם, לא ברור בדיוק היכן הוא צולם, אך מה שתועד היה מייסד שותף ונשיא סרטי יוניברסל, קארל למל, שזכה בפרס השחקן הטוב ביותר בסרט במערב אין כל חדש אשר הוענק לו על ידי לואי ב. מאייר, שהיה סגן נשיא מטרו גולדווין מאייר דאז, נורמה שירר זכתה בפרס השחקנית הטובה ביותר, והתסריטאית פרנסיס מריון זכתה בפרס התסריט המעובד הטוב ביותר בסרט הבית הגדול. המועמדים הוכרזו ב-19 בספטמבר 1930. הזוכים רשומים ראשונים ומודגשים. שמונת הסרטים הבאים קיבלו מספר רב של מועמדויות: * 6 מועמדויות: מצעד האהבה * 4 מועמדויות: במערב אין כל חדש, הבית הגדול והגרושה * 3 מועמדויות: דיזראלי ואנה כריסטי * 2 מועמדויות: בולדוג דראמונד ורומאנס שני הסרטים הבאים קיבלו מספר רב של זכיות: * 2 זכיות: במערב אין כל חדש והבית הגדול 1929 בקולנוע 1930 בקולנוע מדיה וקבצים בנושא טקס פרסי אוסקר ה-3 בוויקישיתוף אתר האינטרנט הרשמי של טקס פרסי אוסקר ה-3 טקס פרסי אוסקר ה-3, במסד הנתונים הקולנועיים IMDb (באנגלית)
ויטיניה

ויטור מצ'אדו פריירה (בפורטוגזית: Vítor Machado Ferreira; נולד ב-13 בפברואר 2000 בסנטו טירסו שבפורטוגל), הידוע בכינוי ויטיניה (Vitinha), הוא כדורגלן פורטוגזי המשחק בעמדת הקשר בקבוצת פריז סן-ז'רמן מליגת העל הצרפתית ובנבחרת פורטוגל. ויטיניה גדל במחלקת הנוער של פורטו. הוא החל את הקריירה המקצוענית שלו בפורטו ב', קבוצת המילואים של פורטו, במסגרת הליגה הפורטוגלית השנייה. בעונת 2019/2020 החל לשחק בקבוצה הראשונה של המועדון. ב-9 בספטמבר 2020 הושאל לוולברהמפטון וונדררס מהפרמייר ליג למשך עונה אחת. ב-30 ביוני 2022 חתם בפריז סן-ז'רמן מליגת העל הצרפתית. ב-29 במרץ 2022 ערך את הופעת הבכורה שלו בנבחרת פורטוגל, בניצחון 0–2 על נבחרת מקדוניה הצפונית במסגרת מוקדמות מונדיאל 2022. נכלל בסגל נבחרת פורטוגל לטורניר מונדיאל 2022. נכלל בסגל נבחרת פורטוגל לטורניר יורו 2024. פורטו אליפות פורטוגל (2): 2019/2020, 2021/2022 הגביע הפורטוגלי (2): 2019/2020, 2021/2022 פריז סן-ז'רמן גביע האלופות הצרפתי: 2022, 2023 אליפות צרפת: 2022/2023, 2023/2024 מדיה וקבצים בנושא ויטיניה בוויקישיתוף ויטיניה, ברשת החברתית אקס (טוויטר) ויטיניה, ברשת החברתית אינסטגרם ויטיניה, באתר Transfermarkt ויטיניה, באתר Fussballdaten.de (בגרמנית) ויטיניה, באתר Soccerway ויטיניה, באתר BDFutbol ויטיניה, באתר WorldFootball.net ויטיניה, באתר National Football Teams ויטיניה, באתר FootballDatabase.eu ויטיניה, באתר ESPN Wolves sign highly-rated midfielder, באתר הרשמי של וולברהמפטון וונדררס, 9 בספטמבר 2020 (באנגלית) ויטיניה חתם בפ.ס.ז', מתייס דה ליכט בדרך לצ'לסי, באתר ONE‏, 30 ביוני 2022 A lista de convocados de Portugal para o Mundial 2022, באתר MaiseFutbol, ‏ 10 בנובמבר 2022 (בפורטוגזית) Convocados para o Euro 2024, באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
ברנן ג'ונסון

ברנן ג'ונסון (באנגלית: Brennan Price Johnson; נולד ב-23 במאי 2001 בנוטינגהאם שבאנגליה) הוא כדורגלן ולשי המשחק בעמדת הקשר ההתקפי בקבוצת טוטנהאם הוטספר מהפרמייר ליג ובנבחרת ויילס. ג'ונסון גדל במחלקת הנוער של נוטינגהאם. בעונת 2019/2020 החל לשחק בקבוצה הראשונה של המועדון במסגרת הפוטבול ליג צ'מפיונשיפ. ב-25 בספטמבר 2020 הושאל ג'ונסון למשך עונה אחת ללינקולן סיטי מהפוטבול ליג הראשונה. הוא ערך 43 הופעות ליגה במדי המועדון, בהן הבקיע 11 שערי ליגה. בעונת 2021/2022 חזר לנוטינגהאם פורסט. הוא סיים את העונה עם 18 שערים ב-49 הופעות בליגה, ולקח חלק בהעפלה של נוטינגהאם פורסט לפרמייר ליג. ב-12 בנובמבר 2020 ערך ג'ונסון את הופעת הבכורה שלו בנבחרת ויילס, בתיקו 0–0 נגד נבחרת ארצות הברית במשחק ידידות. ב-11 ביוני 2022 הוא הבקיע את שער הבכורה שלו בנבחרת, בתיקו 1–1 נגד נבחרת בלגיה במסגרת ליגת האומות 2022/2023. נכלל בסגל נבחרת ויילס לטורניר מונדיאל 2022. מדיה וקבצים בנושא ברנן ג'ונסון בוויקישיתוף ברנן ג'ונסון, ברשת החברתית אינסטגרם ברנן ג'ונסון, באתר Transfermarkt ברנן ג'ונסון, באתר Soccerway ברנן ג'ונסון, באתר BDFutbol ברנן ג'ונסון, באתר WorldFootball.net ברנן ג'ונסון, באתר National Football Teams ברנן ג'ונסון, באתר FootballDatabase.eu The Imps sign exciting Forest attacker on loan באתר הרשמי של לינקולן סיטי, 25 בספטמבר 2020 (באנגלית) Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
לורנס אטי-זיגי

לורנס אטי-זיגי (באנגלית: Lawrence Ati-Zigi; נולד ב-29 בנובמבר 1996 בגאנה) הוא כדורגלן גנאי המשחק בעמדת השוער בקבוצת סנט גאלן מליגת העל השווייצרית ובנבחרת גאנה. אטי-זיגי החל את הקריירה המקצוענית שלו ברד בול זלצבורג ובליפרינג, קבוצת המילואים של המועדון. ב-10 ביולי 2017 חתם בסושו מליגת המשנה הצרפתית. ב-24 בינואר 2020 חתם בסנט גאלן מליגת העל השווייצרית. ב-10 באוקטובר 2017 ערך אטי-זיגי את הופעת הבכורה שלו בנבחרת גאנה, בניצחון 0–3 על נבחרת ערב הסעודית במשחק ידידות. הוא היה חלק מסגל נבחרת גאנה בטורנירים גביע אפריקה לאומות 2019 וגביע אפריקה לאומות 2021. נכלל בסגל נבחרת גאנה לטורניר מונדיאל 2022. נכלל בסגל נבחרת גאנה לטורניר גביע אפריקה לאומות 2023. מדיה וקבצים בנושא לורנס אטי-זיגי בוויקישיתוף לורנס אטי-זיגי, באתר Transfermarkt לורנס אטי-זיגי, באתר Soccerway לורנס אטי-זיגי, באתר WorldFootball.net לורנס אטי-זיגי, באתר National Football Teams לורנס אטי-זיגי, באתר FootballDatabase.eu Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית) CAN 2023 : la liste du Ghana sans Partey ni un réfractaire ! באתר Afrik Foot, ‏ 1 בינואר 2024 (בצרפתית)
שאול מודיאנו

שאול יצחק מודיאנו (באיטלקית: Saul Isaac Modiano; ביוונית: Σαούλ Ισαάκ Μοδιάνο; 1816, סלוניקי, יוון – 1883, שם) היה פילנתרופ ובנקאי יהודי. מודיאנו נולד בשנת 1816 בסלוניקי, ליצחק ואסתר לבית בן-יהודה, הבכור בין 3 אחים למשפחת מודיאנו אחת ממשפחות ה'פראנקוס' העשירות והחשובות בסלוניקי, יוון. מודיאנו התייתם מהוריו בגיל צעיר ובבחרותו נכנס לעסוק בבנקאות ובמסחר בינלאומי בבית המסחר היווני ולסטוס ולאחר זמן עמד ברשות עצמו כבנקאי וסוחר בעל שם. עסקיו התפרשו על פני ארצות רבות בבלקן, במרכז ובמערב אירופה: יוון, טורקיה, הונגריה איטליה וצרפת. נתינותו האיטלקית ונישואיו לבת למשפחת קאזיס אפשרו לו למנף את עסקיו וברבות הימים להפוך לאחד האנשים העשירים במקדוניה במאה ה-19. מודיאנו תרם מהונו לבני הקהילה היהודית בסלוניקי ובמיוחד ליתומים ואלמנות. עיקר פעילותו הפילנתרופית הייתה בשיקום הקהילה לאחר אסונות שפקדו את העיר ובהקמת מוסדות חינוך, הקמת בתי חולים, ובתי אבות. על שמו נקראו מספר מבנים ומתחמים בעיר; בית כנסת 'בית שאול' - בית כנסת ליוצאי איטליה, 'סיטה שאול' - מרכז מסחרי. מודיאנו נישא בגיל צעיר לפקימה קאזיס ונולדו להם 5 בנים ו-4 בנות. אחד מבניו, יעקב היה בתחילת המאה ה-20 ראש הקהילה היהודית בסלוניקי. נכדו, אלי מודיאנו היה אדריכל ידוע בעיר. Money, Power, Politics, and the Great Salonika Fire of 1917 'פנקס הקהילות יוון', ריבוד חברתי ע. 220 יהודית דישון, סלוניקי היהודית בעיני נוסע יהודי-גרמני בראשית המאה העשרים: העיר סלוניקי הערה מס. 21, ההגמוניה על המסחר הייתה בידי שתי משפחות יהודיות אצילות: אלאטיני ומודיאנו עיתון חבצלת, ידיעה על בית המסחר של שאול מודיאנו, באתר הספריה הלאומית, ‏18 באפריל 1888 בית הכנסת המפואר 'בית שאול' נחרב על ידי הגרמנים בשנת 1943. זיכרון שלוניקי: גדולתה וחורבנה של ירושלים דבלקן - כרך 1 - דף 160
שלושה בנות

"שלושה בנות" הוא סינגל שהוקלט על ידי הזמרת-יוצרת הישראלית נועה קירל יחד עם תותית, דמותה של הקומיקאית גיתית פישר. השיר יצא לאור ב-1 ביוני 2022 על ידי חברת התקליטים Session 42. לשם יצירת השיר, שיצא לכבוד חודש הגאווה, קירל ופישר חברו למועדון "לימה לימה" שבתל אביב. השיר הופק בבית המוזיקה Session 42, על ידי ינון יהל יחד עם צמד המפיקים Sync – חן קורדובה ואביב ברנהולץ. הווידאו קליפ הרשמי של השיר, שביים דן מסר והפיק רז ממי פרודקשיין, עלה לערוץ היוטיוב של קירל ב-1 ביוני 2022. נכון לדצמבר 2022, הקליפ צבר למעלה מ-14 מיליון צפיות. השיר הופיע לראשונה במקום הרביעי במצעד השבועי של חברת מדיה פורסט, עם כ-108 השמעות בתחנות הרדיו בישראל. על אף הצלחתו של השיר, מבקרי המוזיקה העניקו לו ביקורות מעורבות. בביקורת באתר טיים אאוט, כתב עומרי פיינשטיין כי השיר ניסה לשחזר את ההצלחה של "טרילילי טרללה", שיר הגאווה הקודם של קירל, אך בלא הצלחה. לדבריו, "במקרה הנוכחי המילים, הלחן, ההפקה – כולם פשוט קצת פחות טובים". עוד הוא ביקר את כך ש"כלל לא ניתן לאתר מאפיינים של גאווה בשיר עצמו", כאשר גם הזמרות עצמן לא מייצגות תרבות גאה. בביקורת באתר הארץ כתב העיתונאי בן שלו כי השיר הוא "מיחזור טוטאלי של להיטים קודמים". מילות השיר "שלושה בנות" באתר Genius סרטון השיר "שלושה בנות" באתר יוטיוב נועה קירל ותותית - שלושה בנות (Prod. by Yinon Yahel & Sync), סרטון באתר יוטיוב (אורך: 3:46) המצעד השבועי, שבוע 24, 2022, באתר מדיה פורסט ישראל עומרי פיינשטיין, ‏הומאיות? תרימו? קיבלנו "טרילילי טרללה" בגרסת עליאקספרס, באתר "Time Out ישראל", 1 ביוני 2022 בן שלו, מבול שירי הגאווה של 2022 בעיקר מעלה געגוע ל"יא חביבי, תל אביב", באתר הארץ, 8 ביוני 2022
קרחון וב (ג'ורג'יה הדרומית)

קרחון וב (באנגלית: Webb Glacier) הוא קרחון בחלקו הדרום-מזרחי של רכס אלארדייס, באי ג'ורג'יה הדרומית, בטריטוריה בריטית שמעבר לים, איי ג'ורג'יה הדרומית ואיי סנדוויץ' הדרומיים, שבדרום האוקיינוס האטלנטי בקרבת דרום אמריקה ואיי פוקלנד. מוצאו של הקרחון מדרום-מזרח להר ברוקר. אורכו של הקרחון 3.2 קילומטרים, והוא נשפך אל קרחון רוס, שבצידו הצפוני של האי ג'ורג'יה הדרומית. הקרחון מופה לראשונה במסגרת סקר ג'ורג'יה הדרומית (South Georgia Survey), שנערך בעונת המחקר (הקיץ האנטארקטי) שבשנים 1954–1955. הראשונים שטיפסו לפסגת הר ברוקר (במוצאו של הקרחון), היו איאן מ. ברוקר (Ian M. Brooker), אדגר קלייב וב וב (Edgar Clive Webb), שהיו חברים במשלחת החקר הבריטית לג'ורג'יה הדרומית (British South Georgia Expedition), אשר חקרה את האי בעונת המחקר (הקיץ האנטארקטי) 1954–1955, בפיקודו של ג'ורג' סאטון (George Sutton). הטיפוס בוצע בשנת 1955. הקרחון נקרא על שם אדגר קלייב וב, חבר המשלחת הראשונה שטיפסה על הר ברוקר (שאף הוא נקרא על שם אחד מחברי המשלחת).
קרחון וב

האם התכוונתם ל... אנטארקטיקה קרחון וב (ארץ ויקטוריה) – קרחון בארץ ויקטוריה שבאנטארקטיקה ג'ורג'יה הדרומית קרחון וב (ג'ורג'יה הדרומית) – קרחון בחלקו הדרום-מזרחי של רכס אלארדייס, באי ג'ורג'יה הדרומית, בטריטוריה בריטית שמעבר לים, איי ג'ורג'יה הדרומית ואיי סנדוויץ' הדרומיים, שבאנטארקטיקה
Never Let You Go

Never Let You Go (בעברית: לעולם לא אעזוב אותך) הוא שיר שבוצע על ידי הזמר-יוצר הקנדי ג'סטין ביבר. הוא נכתב על ידי ג'סטין ביבר, ג'ונטה אוסטין ובריאן קוקס, והופק על ידי שני האחרונים. השיר פורסם כסינגל הדיגיטלי הראשון מתוך החצי השני של אלבום הבכורה של ביבר ב-2 במרץ 2010. ערכים מורחבים – ג'סטין ביבר#‏2010–2011: My World 2.0 ו"ג'סטין ביבר: הסרט" ב-18 בינואר 2010 הוציא הזמר-יוצר ג'סטין ביבר את השיר "Baby" כסינגל המוביל מתוך אלבום הבכורה שלו, My World 2.0. השיר הפך ללהיט בינלאומי ונחל הצלחה מסחרית. לאלבום יצאו שלושה סינגלים נוספים אשר זכו להצלחה מועטה יותר, בהם הסינגל השני "Somebody to Love", שיצא גם בגרסת רמיקס בהשתתפותו של אשר, ושני הסינגלים השיווקיים "U Smile" ו-"Never Let You Go". "Never Let You Go" הוא שיר בסגנון אר אנד בי ומשלב קולות פסנתר, עם יציאתו ב-2 במרץ 2010, נכנס היישר לעשרים שירים המובילים במצעדים בקנדה וניו זילנד, ולמקום עשרים ואחת בארצות הברית. נכון לשנת 2022 מונה סרטון השיר ביוטיוב למעלה מ-305 מיליון צפיות. פזמונאי - ג'סטין ביבר, בריאן קוקס, ג'ונטה אוסטין מפיק מוזיקלי - בריאן קוקס, ג'ונטה אוסטין הקלטה והשמעה של קול - סם תומאס כלי נגינה - בריאן קוקס מיקס - מני מרוקין, בסיוע כריסטיאן פלטה ואריק מדריד ביבר ביצע את השיר מספר פעמים, כולל בפתיחה החגיגית של Microsoft Store במישן וייחו, קליפורניה, ובתוכנית הטלוויזיה The Early Show. בנוסף, הוא שר את השיר ב-6 בפברואר 2010 במהלך הופעה לטובת נפגעי רעידת האדמה בהאיטי אשר שודרה ב-VH1 וב-MTV. מידע על היצירה "Never Let You Go" באתר מיוזיק בריינז סרטון השיר "Never Let You Go" באתר יוטיוב Austin John, Cox, Bryan Michael, Bieber Justin, Never Let You Go, Musicnotes.com, ‏2011-05-02 (באנגלית) Justin Bieber - Never Let You Go (Official Music Video), סרטון בערוץ "JustinBieberVEVO", באתר יוטיוב (אורך: 04:27) Jocelyn Vena, Justin Bieber, Ludacris Unite Onstage At 'SOS: Help For Haiti' Telethon, MTV News (באנגלית)
הסופר קאפ המולדובי

הסופר קאפ המולדובי (ברומנית: Supercupa Moldovei) הוא מפעל כדורגל מסוגת הסופר קאפ המשוחק אחת לשנה בין אלופת ליגת העל המולדובית לבין מחזיקת גביע מולדובה. הטורניר הוא בן משחק אחד. אם קבוצה זוכה בדאבל, המשחק לא מתקיים. אתר האינטרנט הרשמי של הסופר קאפ המולדובי